b'\n_START_ARTICLE_\nLeirfjord\n_START_SECTION_\nAdministrativ historie\n_START_PARAGRAPH_\nLeirfjord ble utskilt som egen kommune fra den tidligere kommunen Stamnes den 1. juli 1915. Samtidig fikk Stamnes det nye navnet Sandnessj\xc3\xb8en. Ved splittelsen hadde Leirfjord 2 003 innbyggere, mens Sandessj\xc3\xb8en kommune hadde 1 059 innbyggere. I 1945 ble deretter en del av Nesna (26 innbyggere) innlemmet i Leirfjord._NEWLINE_Ved kommunereformen den 1. januar 1964 ble resten av Nesnas omr\xc3\xa5de s\xc3\xb8r for Ranfjorden (580 innbyggere), og omr\xc3\xa5det p\xc3\xa5 \xc3\xb8ya Alsten i Tj\xc3\xb8tta kommune (180 innbyggere) sl\xc3\xa5tt sammen med Leirfjord kommune, som p\xc3\xa5 dette tidspunktet hadde 1 936 innbyggere.\n_START_SECTION_\nN\xc3\xa6ringsliv\n_START_PARAGRAPH_\nHovedn\xc3\xa6ringer er landbruk, fiskeforedling og servicen\xc3\xa6ringer. Korte avstander til Sandnessj\xc3\xb8en, Mosj\xc3\xb8en, Nesna og Hemnesberget gj\xc3\xb8r at mange pendler til arbeid utenfor kommunen. Kystriksveien passerer gjennom Leirfjord.\n_START_SECTION_\nKultur\n_START_PARAGRAPH_\nKommunen er deltaker i Skulpturlandskap Nordland med skulpturen \xc2\xabOmkring\xc2\xbb laget av Waltercio Caldas. Leirfjord Bygdesamlinger har samlinger flere steder i kommunen. Forfatter og lyriker Birger J\xc3\xa5stad (1904\xe2\x80\x931984) bidro til lokale ungdomslag og historielaget.\n_START_SECTION_\nGeografi\n_START_PARAGRAPH_\nLeirfjord kommune strekker seg fra kysten av Helgeland og et stykke innover i landet. Den best\xc3\xa5r av flere ulike grender som Fagervika, Reines, Ulvangen, Meisfjord, Hjartland, Leines, Leland, Leira, Kviting, Levang, Bardal og Sund\xc3\xb8ya. I \xc3\xb8st danner fjellomr\xc3\xa5det Toven en naturlig grense mot Vefsn, med Nordtoven som det h\xc3\xb8yeste punktet i kommunen, 994,5 moh.'